Leonor Habsburgo-Lorenakoa

Eleonore Maria del Pilar Iona Christina Jelena edo Eleonore von Habsburg-Lothringen, ezagunagoa Eleonore Habsburg izenez (Salzburgo, Austria, 1994ko otsailaren 28a) modelo eta diseinatzailea da eta Habsburgo-Lorena etxeko kidea.

 Bizitza 
Leonor Habsburgo-Lorenakoa 1994an jaio zen Salzburgon, Austriako hiri handienetako batean. Gurasoak Karlos Habsburgo-Lorenako artxidukearen (Habsburgo-Lorena etxeko buru eta politikaria) eta Frantzeska Anne Dolores Freiin Thyssen-Bornemisza de Kászon et Impérfalva baronesaren (Thyssen-Bornsen familiako kidea. Amaren aldeko aitona-amonak Hans Heinrich Thyssen-Bornemisza baroia eta Fiona Frances Elaine Campbell-Walter dira. Bere aitona-amonak Oton Habsburgoko artxidukea, Austriako Printze Oinordekoa eta Saxonia-Meiningen-eko Regina Saxonia-Meiningengo printzesa izan ziren. Bere aitaren aldeko birraitona-birramonak Karlos I.a Austriakoa eta Zita Borboi-Parmakoa izan ziren, hurrenez hurren, Austriako azken enperadorea-enperatrizak izan zirenak. Habsburgo Gstaad-eko eskola pribatu batean izan zen Londresko European Business School eskolan zuzenbidea ikasi aurretik. Habsburgok modelo lanak egiten ditu eta Dolce & Gabbanaren kanpaina eta desfileetan agertu da. Adingabea zen bitartean edateagatik atxilotu zuten Coachellan, baina beranduago heldua zela baieztatu zuten eta ez zuten haren aurkako kargurik aurkeztu. Bere neba auto lasterketetako korrikalari jardun du, Fernando Zvonimir Habsburgo-Lorrenakoa. 

 Ezkontza eta ondorengoka 
2017. urtean, Habsburgok Jérôme d'Ambrosio lasterkari belgikarrarekin hasi zuen harremana. 2020ko uztailaren 20an ezkondu ziren Monakoko Erregistro Zibilean. Bere lehen semea, Otto, 2021eko urriaren 20an jaio zen.http://www.racingline.hu/formula_e/habsburg-lannyal-jar-jerome-dambrosio/2017/09/27/http://namur.lameuse.be/131511/article/2017-09-26/la-romance-princiere-du-pilote-grezien-jerome-dambrosio

 Tituluak eta estiloak 
Habsburgok ez ditu Austriako artxidukesa eta Hungariako, Bohemiako eta Kroaziako errege-printzesa titulu inperial tradizionalak erabiltzen, austriar, hungariar, txekiar edo kroaziar gobernuek ez baitituzte aintzatesten. Batzuetan titulu horiek gizartean eta literatura genealogikoan aipatzen dituzte, baina titulu horiek ez dira legezkoak Austriar Inperioa desegin zenetik eta bere aitonak, Oton Habsburgo-Lorenakoak, ofizialki tronu austriarrari uko egin zionetik 1961. urtean.

 Erreferentziak 

 Kanpo estekak 

Kategoria:Salzburgoarrak
Kategoria:Austriarrak
Kategoria:Aristokratak
Kategoria:Habsburgo-Lorrena etxea
Kategoria:Modeloak
Kategoria:Emakume modeloak
Kategoria:Diseinatzaileak
Kategoria:Emakume diseinatzaileak
Kategoria:Austriako diseinatzaileak